Paisley, Yr Alban

Tref yn Swydd Renfrew, yr Alban, yw PaisleyBritish Place Names; adalwyd 3 Hydref 2019 (Gaeleg: Pàislig).Gwefan Ainmean-Àite na h-Alba ; adalwyd 3 Hydref 2019 Wedi'i lleoli ar ymyl ogleddol y Gleniffer Braes, mae'r dref yn ffinio â dinas Glasgow i'r dwyrain, ac yn pontio glannau Afon Cart, un o lednentydd Afon Clud.

Dyma ganolfan weinyddol ardal cyngor Swydd Renfrew, a hi yw'r dref fwyaf yn y sir hanesyddol o'r un enw. Cyfeirir at Paisley yn aml fel "tref fwyaf yr Alban" a hi yw'r pumed anheddiad mwyaf yn y wlad, er nad oes ganddi statws dinas.

Yng Nghyfrifiad 2011 roedd gan y dref boblogaeth o 76,830.City Population; adalwyd 3 Hydref 2019

Daeth y dref yn amlwg yn y 12g, pan sefydlwyd Abaty Paisley yn ganolbwynt crefyddol pwysig.
Erbyn y 19g, roedd Paisley yn ganolfan i'r diwydiant gwehyddu, gan roi ei enw i'r "Paisley shawl" (hynny yw siôl bersli) a phatrwm Paisley. Roedd gan y dref gysylltiad cryf â radicaliaeth wleidyddol. Roedd gwehyddion yn y dref a oedd ar streic yn allweddol yn ystod yn Gwrthryfel Albanaidd ym 1820. Erbyn y 1990au, roedd holl felinau Paisley wedi cau, er eu bod yn cael eu coffáu yn amgueddfeydd y dref.

Enwogion
Robert II, brenin yr Alban (1316–1390)
Fulton Mackay (1922-1987), actor
Kenneth McKellar (1927-2010), canwr
Tom Conti (g. 1941), actor
Gerry Rafferty (1947-2011), cerddor
Archie Gemmill (g. 1947]], pêl-droedwr
Andrew Neil (g. 1949), newyddidurwr a chyflwynydd teledu
Phyllis Logan (g. 1956), actores
Mhairi Black (g. 1994), gwleidydd

Cyfeiriadau

Categori:Trefi Swydd Renfrew